Document ID: /roh_data/filtered/fineweb-2-filterrobots_roh.jsonl.gz/47739

En Svizra èn tschertgadas adina dapli alternativas a charn, spezialmain populars èn burgers sin basa vegetala. L'onn passà ha il commerzi en detagl fatg ina svieuta da 117 milliuns francs cun products che remplazzan charn.
Dapi il 2016 s'augmentia il consum da tals products mintg'onn per passa 18%, scriva l'Uffizi federal d'agricultura en l'emprim report davart charn substituida. Aifer ils ultims 5 onns è il dumber uschia quasi sa dublegià. Cumpareglià cun charn, sa tractia tar ils products per remplazzar charn dentant be dad in product da nischa. En tut cuntanschan quels numnadamain en in commerzi en detagl be ina cumpart al martgà da 2,3%.
Ord l'archiv: